OpenLLM-France/wikimedia huggingface dataset:
# Europako Alderdi Sozialista

Europako Alderdi Sozialista Europar Batasuneko herrialdeetako eta Norvegiako hogeita hamahiru alderdi sozialista, sozialdemokrata eta laborista biltzen dituen alderdia da. Era berean, Europako Parlamentuan alderdi horiek dituzten ordezkariek ere Europako Alderdi Sozialista izeneko taldean jarduten dute. Horiez gain, Europako beste alderdi batzuk alderdiko begiraleak dira, baita Israel edo Turkiako beste alderdi batzuk ere.
Alderdia 1992an sortu zen, nahiz eta 1953tik (Europako Parlamentua sortu zenetik) alderdi sozialistak biltzeko talde internazionalak izan diren. 1999ko hauteskundeetara arte Parlamentuko alderdi handiena zen. Gaur egun 215 legebiltzarkide ditu 732tik eta bigarren taldea da. Taldeburua Martin Schultz alemaniarra da.

## Kanpo estekak

* Datuak: Q220945
* Multimedia: Party of European Socialists / Q220945
# Eoraptor

Eoraptor dinosauro sauriskioen espezie bat izan zen, Sauropodomorpha kladoaren oinarrian sailkatua. Ezagutzen den dinosaurorik goiztiarrenetako bat da, baita sauropodoen familiako lehenengo espezieetako bat, orain dela 231 eta 238 milioi urte inguru bizi zen, Triasiko Berantiarrean, Gondwanako mendebaldean, gaur egungo Argentinako ipar-mendebaldean. Ezagutzen den espezie bakarra, Euraptor lunensis 1993an deskribatu zen, eskeleto ia oso batetik abiatuta, baina beste hainbat hezur zati ere aurkitu dira. Euroaptorrek hortz forma aniztasun handia zuen, eta horregatik uste da orojalea zela. Altueran 0,5 metro inguru neurtzen zuten eta luzeran metro bat baino pixka bat gutxiago.

## Erreferentziak

* ↑ Alcober, Oscar A.; Martinez, Ricardo N.. (2010). «A new herrerasaurid (Dinosauria, Saurischia) from the Upper Triassic Ischigualasto Formation of northwestern Argentina» ZooKeys 63 (63): 55–81. doi:10.3897/zookeys.63.550. PMID 21594020. PMC 3088398..

## Kanpo estekak

* Datuak: Q130988
* Multimedia: Eoraptor / Q130988
* Espezieak: Eoraptor
# Eorlen etxea

Eorlen etxea, Tolkienen legendarium ospetsuan agertzen den errege leinu bat da, eta, bere istorioa, Eraztunen Jauna eleberriaren eranskinetan kontatzen da. Eorl gaztearen ondorengoek osatutako familia izan zen, Rohango erregeak izan zirenak.

## Kanpo estekak

* Datuak: Q2273554
# Eorlen zina

Eorlen zina Erdialdeko Lurraldeko herrialdeen arteko zin egindako aliantza da, Rohan eta Gondorren artean, alegia. Zinak, gainera, Kalenardhon probintzia, betirako, Rohanen mende geratuko dela adierazten du, herrialde horren mugak adieraziak izango direlarik.
Behar izanez gero, bi erresumek elkarri lagunduko ziotela ere ezarri zen. Honentzako seinalea, Gezi Gorria ematea izango litzateke, bi erresumetako bat, laguntza behar larrian dagoela adieraziko lukeena. Gezi hau, Theoden erregearengana eraman zuen Gondorreko mezulari batek Eraztunen Jauna eleberrian, Sauron Minas Tirith setiatzen ari zenean. Bi herrialdeen arteko komunikazio bizkorrago batetarako, Gondorreko Sutzarrak erabiltzen ziren, behar larriko garaietan pizten zirenak.

## Zina

Halifirieneko tontorretan, Eorlek honako hau esan zuen:
| « | Entzun zazue Ekialdeko Itzalaren aurrean makurtzen ez zareten herri guztiok, Mundburgoko Jaunaren hobariz, berak Kalenardhon deitzen duen lurrean bizitzera etorriko gara, eta, beraz, neure izenean, eta Iparraldeko Eotheod guztien izenean, gure eta Mendebaldeko Herri Handiaren artean, betirako adiskidetasuna egongo dela zin egiten dut: bere etsaiak, gureak izango dira, bere beharra, gurea izango da, eta edozein gaiztakeri, mehatxu edo eraso jasaten dutenean, geure indar guztiekin lagunduko ditugu. Zin hau, neure oinordekoentzako loteslea izango da, gure lurralde berri honetan jarraituko nauten beste: hautsi gabe mantendu dezatela, Itzalak estali eta madarikatuak izan ez daitezen. | » |
(Amaitu gabeko ipuinak. Zirion eta Eorlena)
Eta Zirionek, Elendilen hilobi gainean eskua jarri eta, Aginte Makila altxatuz, zera erantzun zuen:
{{esaera2|Zin hau, Izarraren Lurraren eta Elendil Fededunaren fedearen oroitzapenez mantenduko da, Mendebaldeko tronuetan eseriko diren haien eta, betirako, tronu guztien gainetik dagoen Haren zaintzapean. (Ibidem)
# Europako Ereserkia

Europar Batasunaren ereserkia, izen ofizialez Europako ereserkia, Europar Batasuneko lau sinbolo ofizialetako bat da. Herbert von Karajan austriarrak eginiko moldaketa bat da, Ludwig van Beethoven alemaniarraren 9. sinfoniaren azken mugimenduaren amaierako Alaitasunaren odaren gainean. Bere aldetik, Alaitasunaren odak Friedrich von Schiller idazlearen poema du jatorri, hura ere Alaitasunaren oda izenburukoa.
Ereserkiak ez du hitzik. Horrela, Batasunaren eleaniztasunaren auzia saihesten du, baina indarra kentzen dio ereserki nazionalen alboan, hitzak direla-eta errezagoak baitira ikasteko. Hala ere, musika honetan sumatu daiteke halako bakerako deia, herriak bakean bizitzeko desira.

## Hitzen proposamena

Austrian, Peter Roland latineko irakasleak "Est Europa nunc unita" testua proposatu zuen. Hitzok Europako Batzordearen atentzioa erakarri zuen, batez ere 2004ko Erromako bileran, baina azkenean ez zuen aintzakotzat hartu.

## Ikus, gainera

* Europako bandera
* Europaren Eguna

## Kanpo estekak

* Europako ereserkiarentzako proposamena
* Datuak: Q11993
* Multimedia: Ode an die Freude / Q11993
# Europako Eskualde Garapenerako Funtsa

Europako Eskualde Garapenerako Funtsa (EEGF) Europar Batasuneko funtsa da.

## Historia

1960ko hamarkadan, Europako Batzordeak eskualdeetarako funtsa bat sortzea saiatu zen baina Italia aldeko bakarra zuenez ezin zuen sortu. 1970eko hamarkadan Erresuma Batuak sartzeko negoziaketetan zegoela, funtsa bultzatu zuen NPKren ondorioz izango zuen defizita gutxitzeko. 1973an hastekotan zen baina, 1973ko petrolio krisialdiak 1975erako utzi zuen.
Hasieran 1,4 bilioi ₠-ko aurrekontua izan zuen baina epeka-epeka hazi eta egun 2007–2013 denboraldian dago.

## Erreferentziak

* ↑ EIMA. Eskola-liburuetako onomastikaren, gertaera historikoen eta artelanen izenak. .
* ↑ George, Stephen. (1990). An Awkward Partner: Britain in the European Community. Oxford University Press, 56–67 or. ISBN 0-19-827563-3..

## Kanpo estekak

* Datuak: Q1361297
* Multimedia: European Regional Development Fund / Q1361297
# Europako Eskubaloi Superkopa

Europako Eskubaloi Superkopa 1996 eta 2008 artean jokatu zen eskubaloi txapelketa izan zen. Bertan EHF Txapeldunen Liga, EHF Kopa eta EHF Errekopako txapeldunak eta egoitza jarri zuen taldeak jokatzen zuten elkarrekin. FC Barcelona izan zen garaipen gehien lortu zituen taldea.
Euskal taldeak ere aritu ziren. San Antoniok garaipen bat lortu zuen eta Bidasoak finala ere jokatu zuen.

## Palmaresa

| Urtea | Txapelduna | Emaitza | Finalista |
| 1996 | FC Barcelona | 27-24 | BM Granollers |
| 1997 | FC Barcelona | 25-20 | Bidasoa |
| 1998 | FC Barcelona | 28-22 | RK Zagreb |
| 1999 | FC Barcelona | 26-25 | SC Magdeburg |
| 2000 | San Antonio | 28-24 | FC Barcelona |
| 2001 | SC Magdeburg | 21-20 | San Antonio |
| 2002 | SC Magdeburg | 31-30 | MVM Veszprém |
| 2003 | FC Barcelona | 30-29 | BM Valladolid |
| 2004 | RK Celje | 30-29 | THW Kiel |
| 2005 | BM Ciudad Real | 37-28 | SC Magdeburg |
| 2006 | BM Ciudad Real | 36-31 | VfL Gummersbach |
| 2007 | THW Kiel | 38-34 | RK Celje |
| 2008 | BM Ciudad Real | 32-28 | MVM Veszprém |

## Garaipenak

| Taldea | Garaipeak | Urteak |
| FC Barcelona | 5 | 1996, 1997, 1998, 1999, 2003 |
| BM Ciudad Real | 3 | 2005, 2006, 2008 |
| SC Magdeburg | 2 | 2001, 2002 |
| San Antonio | 1 | 2000 |
| RK Celje | 1 | 2004 |
| THW Kiel | 1 | 2007 |

## Kanpo estekak

* Datuak: Q606672
# Europako Ekonomia Erkidegoa

Europako Ekonomia Erkidegoa 1957ko martxoaren 25ean sortu zen, Alemaniako Errepublika Federalak, Frantziak, Belgikak, Luxenburgok, Herbehereek eta Italiak sinatu zuten Erromako Itunaren ondorioz. Gero, Danimarka, Britainia Handia eta Irlanda gaineratu zitzaizkien 1973. urtean, Grezia 1981ean eta Espainia eta Portugal 1986an. Elkarteko estatuen arteko ekonomia harremanak sendotu eta elkarren laguntza teknikoa eta zientifikoa sustatzeko helburuaz jaio zen.
Maastrichteko Itunaren ondoren (1992), Europako Erkidegoa deitu zen. Gaur egun Europako Batasunaren barnean dago, bertako hiru oinarrietatik lehenengoa baita (Merkataritza eta Ekonomia batasuna). Beste bi oinarriak Atzerri eta Segurtasun Politika eta Kooperazio Polizial eta Judiziala dira.

## Erreferentziak

* ↑ EIMA. Eskola-liburuetako onomastikaren, gertaera historikoen eta artelanen izenak. .
* ↑ Lur entziklopedietatik hartua.

## Kanpo estekak

* Datuak: Q52847
* Multimedia: European Economic Community / Q52847
2007/2009 ? :
| Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | | |
| | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) |
| | Europako Ekonomia Erkidegoa (EEE) | Europako Ekonomia Erkidegoa (EEE) | Europako Erkidegoa (EE) | Europako Erkidegoa (EE) | Europako Erkidegoa (EE) | |
| | | ...Europako Erkidegoa: IAEE, EEE (EE, 1993), Euratom | Justizia eta Barne Arazoak (JBA) | | | | |
| Parisko Ituna | Erromako Ituna | Bruselako Ituna | Europako Agiri Bakuna | Maastrichteko Ituna | Amsterdamgo Ituna | Nizako Ituna | Lisboako Ituna |
| | | | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | |
# Europako Energia Atomikoaren Erkidegoa

Europako Energia Atomikoaren Erkidegoa (EURATOM) Europako Batasuneko kideek osatutako nazioarteko erakundea da. 1957ko martxoaren 25ean sortu zen, Erromako Itunen baitan. EBtik aparteko erakundea den arren, 1965eko apirilaren 8ko Bruselako Itunaren ondorioz Europako Ekonomia Erkidegoarekin eta Ikatz eta Altzairuaren Europako Erkidegoarekin guztiz batu ziren bere antolaketa egiturak.
EURATOMen helburua energia atomikoaren barne merkatu seguru bat sortzea izan zen, baita Erkidegoko herrien artean merkataritza atomikoa bultzatu eta soberakinak kanpoko herrialdeetara modu koordinatuan saltzea ere.
Zenbaitzuen ustez, EURATOM egitura EBren barnean sartu beharko litzateke guztiz, aparteko egitura izateari utzi eta EBren baitan funtzionatzeko (Ikatz eta Altzairuaren Europako Erkidegoak 2002an egin bezala). Baina beste batzuen arabera, energia atomikoa arautzeko erakunde hau EBren baitan sartzeak zenbait estatutan Batasunaren kontrako jarrera indartuko luke, energia nuklearraren eztabaida pil-pilean jarriz.

## Erreferentziak

* ↑ EIMA. Eskola-liburuetako onomastikaren, gertaera historikoen eta artelanen izenak. .

## Kanpo estekak

* Datuak: Q8919
* Multimedia: European Atomic Energy Community / Q8919
2007/2009 ? :
| Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | | |
| | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) |
| | Europako Ekonomia Erkidegoa (EEE) | Europako Ekonomia Erkidegoa (EEE) | Europako Erkidegoa (EE) | Europako Erkidegoa (EE) | Europako Erkidegoa (EE) | |
| | | ...Europako Erkidegoa: IAEE, EEE (EE, 1993), Euratom | Justizia eta Barne Arazoak (JBA) | | | | |
| Parisko Ituna | Erromako Ituna | Bruselako Ituna | Europako Agiri Bakuna | Maastrichteko Ituna | Amsterdamgo Ituna | Nizako Ituna | Lisboako Ituna |
| | | | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | |
# Europako Eskualdeen Batzordea

Europako Eskualdeen Batzordea Europar Batasuneko (EB) tokiko eta eskualdeetako ordezkarien batzarra da, EBaren erakunde esparruaren barruan estatu burujabeez beheitiko erakundeei —hau da, eskualdeei, probintziei, udalerriei eta hiriei— ahotsa zuzenean ematen diena.
1994an sortua, Europako Eskualdeen Batzordea funtsezko bi gai jorratzeko asmoz sortu zen. Lehenik eta behin, EBko legediaren hiru laurdenak toki edo eskualde eremuan aplikatzen dira, eta, beraz, komenigarritzat jo zen eskualde eremuan eta toki eremuan aukeratutako ordezkariek EBko legegintza neurriei buruz iritzia ematea. Bigarrenik, herritarren eta Europar Batasunean integratzeko prozesuaren arteko arrakala gero eta zabalagoak kezka eragiten zuen; distantzia hori murrizteko modu bat zen herritarrengandik gertuen dauden gobernu mailen parte hartzea.

## Kanpo estekak

* Datuak: Q205203
* Multimedia: European Committee of the Regions / Q205203
# Eraitz Saez de Egilaz

Eraitz Saez de Egilaz Ramos (Beasain, 1996ko azaroaren 6a) gipuzkoar abokatu eta politikaria da, Eusko Legebiltzarkidea eta EH Bilduko Gazteri Idazkaria.

## Bizitza

Zuzenbide Gradua ikasi zuen Euskal Herriko Unibertsitatean (EHU) 2018 urtean graduatuz eta ondoren Abokatutza Masterra ikasi zuen Euskal Herriko Unibertsitatean (EHU) ere. Abokatutzan sartzeko azterketa gainditu ondoren, abokatu titulua lortu zuen 2020 urtean eta abokatu moduan kolegiatu zen.
2020ko EAEko hauteskundeetan hautagaia izan zen eta Eusko Legebiltzarkide bihurtu zen.
Carlos Sáez de Egilazen alaba da.

## Erreferentziak

* ↑ www.noticiasdegipuzkoa.eus (Noiz kontsultatua: 2020-07-29).
* ↑ (Gaztelaniaz) BOLETIN, EL. «El nuevo Parlamento vasco estará formado por 39 mujeres y 36 hombres en la XII legislatura» EL BOLETIN (Noiz kontsultatua: 2020-07-29).
* ↑ (Gaztelaniaz) ««La convivencia en paz la haremos nosotros»» El Diario Vasco 2016-10-16 (Noiz kontsultatua: 2020-07-29).
* ↑ (Gaztelaniaz) «La difícil relación entre jóvenes y política» El Correo 2018-04-07 (Noiz kontsultatua: 2020-07-29).

## Kanpo estekak

* Datuak: Q97145256
# Erakarle Handia

Erakarle Handia galaxiarteko espazioko ezohikotasun bat da. Virgo superkumuluaren erdian dago eta galaxiak milioika argi-urteko eremu batera erakartzen ditu.
Galaxia guzti hauek gorriranzko lerrakuntza dute, Hubblen legearen arabera, gugandik urrunduko balira bezala, baina gorrirako hurbiltzean duten aldaketak nahikoa dira milaka eta milaka galaxien baliokidea den masa kontzentrazio baten existentzia adierazteko. Izan ere, justu gune hipermasibo horien atzean dauden galaxiek, eurengan eragindako grabitate erakarpenaren ondorioz, urdineranzko lerrakuntza dute.

## Kokapena

Unibertsoaren hedapen uniformearen desbideratze baten lehen zantzuak 1973an ezagutu ziren, eta berriz 1978an. Erakarle Handiaren kokapena, azkenik, 1986an zehaztu zen, eta Esne Bidetik 150 eta 250 milioi urte bitartera (47 eta 79 megaparsec artean) (azken hau estimaziorik berriena) dagoen eremu baten dago, Triangulum Australe eta Norma (arotzaren eskuaira) konstelaziora bidean. Norantza horretan dauden objektuak eremu hutsean (esne bideak ilundutako gaueko zeruaren zatia) daude, eta uhin luzera ikusgarriekin aztertzea zaila da, baina X izpiekin eginiko behaketek, espazioaren eremu honetan Norma kumulua (ACO 3627) nagusi da, galaxia kumulu masibo bat, horietako asko euren ondokoekin talka egiten ari direlarik, irrati uhin ugari igorriz.

## Bere itxurazko masari buruzko eztabaida

1992an, Erakarle Handiaren itxurazko seinalearen zati bat Malmquisten zehartasunaren efektuaren ondorioa zela uste izan zen. 2005ean, astronomoek Eremu Huts (CIZA) bezala ezagutzen zen espazio zati baten X izpiko ikerketa bat egin zuten, Erakarle Handiak, hasieran zientzialariek kalkulatutako masaren hamarrena baino ez zuela adierazi zuena. Ikerketak, Esne Bidea Erakarle Handitik haratago dagoen Shapley superkumulutik gertuko galaxia talde masiboago batera erakarria dela adierazten zuten aurreko teoriak ere berretsi zituen.

## Isuri iluna

Isuri iluna, ustez, Erakarle Handiak eraginik norantza baten mugitzeko galaxien abiaduraren joera bat da, baina orain, teoriek, unibertso ikusgarritik "kanpo"ra adierazten dute. Aurkikuntza hauek 2008an argitaratu ziren eta oraindik eztabaidagai dira.

## Kanpo estekak

* Datuak: Q656857
# Eraildako Europako Juduen aldeko monumentua

Eraildako Europako Juduen aldeko monumentua edota Holokaustoaren Oroigarria (alemanez Denkmal für die ermordeten Juden Europas edota Holocaust-Mahnmal, eta hebreeraz האנדרטה ליהודי אירופה שנרצחו) Alemaniako Berlin hiriburuko Berlin-Mitte barrutian dagoen monumentu bat da. Holokaustoaren biktimak izan ziren judu guztien omenezko monumentua da.
Brandeburgoko Atearen hegoaldean eta
2003ko apirilaren 1an eraikitzen hasi eta 2004ko abenduaren 15a amaitu zen. Peter Eisenman alemaniar arkitektoak eta Buro Happold ingeles ingeniaritza konpainiak diseinatua izan zen.

## Iruditegia

* Monumentuaren ikuspegia.
* Bisitariak eta turistak.

## Kanpo estekak

* Holokaustoaren oroigarriaren webgunea
* Datuak: Q160700
* Multimedia: Memorial to the Murdered Jews of Europe / Q160700
# Erailketa

Erailketa jakinaren gainean egindako legearen aurkako giza hilketa da. Nahimen horren ondorioz, ordenamendu juridiko gehienetan erailketa eta nahi gabeko giza hilketa bereizten dituzte; eta, askotan, bizitza osoko zigorra edo heriotza zigorra dakar erailketak.
Espainiako Erresumako Zigor Kodeko 139. artikuluan honela azaltzen da delitu hau:
| « | Hamabost urtetik hogei arteko espetxealdi-zigorra ezarriko zaio beste bat hiltzen duenari, erailketaren errudun gisa, baldin eta hurrengo inguruabarretatik bat gertatzen bada: 1. Maltzurkeria. 2. Prezioa, saria edo hitzematea. 3. Ankerkeriaren bidez ofendituaren mina nahita eta bihotz-gogorrez handitzea. | » |
Frantziako Errepublikako Zigor Kodeko 221-1 artikuluan, berriz, honela azaltzen da:
| « | Le fait de donner volontairement la mort à autrui constitue un meurtre. Il est puni de trente ans de réclusion criminelle. [Beste bat nahita hiltzea erailketa da. Hogeita hamar urteko espetxealdi zigorra du.] | » |

## Erreferentziak

* ↑ Tran, Mark. (2011-03-28). «China and US among top punishers but death penalty in decline» The Guardian (Londres).
* ↑ Espainiako Erresumako 1995eko azaroaren 23ko 10/1995 Lege Organikoa, Zigor Kodeari buruzkoa, IVAPen webgunean.
* ↑ (Frantsesez) «article 221-1 du Code pénal» Frantziako Errepublikaren Legifrance webgunea (Noiz kontsultatua: 2021-06-02).

## Kanpo estekak

* Datuak: Q132821
* Multimedia: Murder / Q132821
# Eraitze

Eraitze Zuberoaren eta Nafarroa Garaiaren arteko mendi lepo bat da, itsas mailatik 1.608 metro gorago dagoena. Lakhura eta Zanpori mendien artean dago, eta larre oparoak ditu. Bertatik igarotzen da Izabatik Biarnoko Aretarako errepidea, eta Erronkaritik Zuberoarako igarobide naturala izan da betidanik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12256945
# Eraispen nuklear

Eraispen nuklearra edo behin betiko ixte nuklearra zentral nuklear bat ixtea da, gehiago ez funtzionatzeko, eta erradioaktibitate-arriskurik egon ez dadin egiten diren eragiketak barnean hartzen dituena.

## Erreferentziak

* ↑ Eraispen zthiztegia.elhuyar.org

## Kanpo estekak

* Datuak: Q1938123
* Multimedia: Nuclear decommissioning / Q1938123
# Erakargarri turistiko

Erakargarri turistiko turismo aldetik interesgarria den leku bateko ezaugarria da, adibidez, paisaia, eguraldia, gastronomia edo toki historiko bat.
Hona hemen erakargarri turistikoen adibideak:
* Baso, parke nazional eta flora edo fauna-erreserbak.
* Mendiak, hondartzak, uharteak, eta beste forma geografikoak
* Etnia ezberdineko komunitateak.
* Eraikin eta azpiegiturak (antzinako espetxeak, liburutegiak, gazteluak, zubiak, etxe-orratzak, besteak beste) eta toki historikoak.
* Ekitaldi kultural eta kirolekoak.
* Arte-galeriak eta museoak.
* Lorategi botaniko eta zooak.
* Monumentuak.
* Jolas-parkeak.
* Trenbide historikoak.
* Begiratokiak.

## Erreferentziak

* ↑ Euskalterm: [Turismo Hiztegia] [2009]

## Kanpo estekak

* Datuak: Q570116
* Multimedia: Visitor attractions / Q570116
# Euston Square geltokia

Euston Square geltokia, Londresko metroaren geltoki bat da, Erresuma Batuko Londres hiriburuan, Camden barrutian.
1863ko urtarrilaren 10ean inauguratu zen.
* Datuak: Q1366453
* Multimedia: Euston Square tube station / Q1366453
# Euston Tower

Euston Tower, Ingalaterrako Londres hirian dagoen bulego etxe orratz bat da. Guztira 124 metro eta 36 solairu dauzka eta 1970ean amaitu zuten eraikitzen.
Sidney Kaye arkitektoak diseinatu zuen.

## Ikus, gainera

* Erresuma Batuko eraikinik garaienen zerrenda

## Kanpo estekak

* (Ingelesez) Dorrearen webgune ofiziala.
* Datuak: Q2389056
* Multimedia: Euston Tower / Q2389056
# Ezkerreko arteria gastroepiploiko

Ezkerreko arteria gastroepiploikoa edo ezkerraldeko arteria gastroepiploikoa arteria esplenikoan sortutako arterietako bat da. Ezkerretik eskuinera doa urdailaren kurbadura nagusian zehar, omentuaren geruzen artean, urdail eta duodenoko arteriatik datorren eskuineko arteria gastroepiploikoarekin bat eginez.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q707204
# Ezkerraldea (Paris)

    Artikulu hau Parisko inguruari buruzkoa da; Bizkaiko eskualdea gaitzat duena beste hau da: «Ezkerraldea»
Ezkerraldea, Parisen (frantsesez Rive gauche), hiriaren hegoaldea da, Sena ibaiaren ezkerraldean dauden barrutiek osatua. Iparraldekoek Eskuinaldea (Rive droite) osatzen dute.
Ezkerraldean honako barrutiek osatzen dute:
* 5. barrutia
* 6. barrutia
* 7. barrutia
* 13. barrutia
* 14. barrutia
* 15. barrutia (Île des Cygnes izan ezik)

## Kanpo estekak

* Datuak: Q937773
# Ezkerraldeko Ukraina

Ezkerraldeko Ukraina (ukraineraz: Лівобережна Україна, translit.: Livoberezhna Ukrayina; errusieraz: Левобережная Украина, translit.: Levoberezhnaya Ukraina; polonieraz: Lewobrzeżna Ukraina) Ukrainako eskualde historikoa da. Dnieper ibaiaren ekialdean (ibaiaren ibilbidearen arabera, ezkerraldean) kokaturik, Txernihiv, Poltava eta Sumyko egungo oblastak hartzen ditu, baita Kiev hiriko eta Txerkasyko oblasteko ekialdeko zatiak ere.
1654ko Pereiaslaveko Itunaren bidez, Ukrainako eremu hori Moskuko Tsarerriarren kontrolpean geratu zen, ondoren 1667an Andrusovoko Itunak eta 1686an Poloniar-Lituaniar Batasunak eta Moskuko Tsarerriak sinatutako Betiko Bake Itunak berretsita.
Ezkerraldeko Ukrainak nolabaiteko autonomia maila izan zuen Moskuko Tsarerriaren barruan (1721etik Errusiar Inperio bihurtua), Kosakoen atamanerria bezala, XVIII. mendean zehar pixkanaka galtzen joan zena.

## Erreferentziak

* ↑ (Ingelesez) Subtelny, Orest. (2000). Ukraine History. University of Toronto Press, 117-145-146-148 or. ISBN 0-8020-8390-0..

## Kanpo estekak

* Datuak: Q1068981
# Ezkerreko Alderdia (Frantzia)

Ezkerreko Alderdia (frantsesez: Partie de gauche, PG) 2009ko otsailean sortu zen eta politikoki ezkerrean kokatzen den alderdi politiko frantsesa da. Jean-Luc Mélenchon eta Marc Dolez parlamentariek bultzatu zuten 2008ko azaroaren 12an, Alderdi Sozialistatik (PS) Reimseko kongresuaren ostera irten ondoren, eta tradizio politiko desberdineko jendeak biltzen ditu. Orientazio politiko nagusiak sozialismoa, ekologismoa eta errepublikanismoa dira. Oskar Lafontaine-k zuzendutako Die Linke alderdi alemanaren antzera eratu zen.Alderdi Komunistarekin eta beste zazpi ezkerreko alderdi txikirekin baturik Ezkerreko Frontea (Front de Gauche, FG) sortu zuen.

## Kanpo estekak

* Datuak: Q922707
* Multimedia: Parti de gauche / Q922707